Беджызаты Дудар

Беджызаты Герасимы фырт Дудар у ирон адæмон сфæлдыстад æмбырдгæнæг. Уый 42 азы дæргъы фембырд кодта Царциаты таурæгътæ.Царциаты таурæгътæ: ирон адæмы эпос. / Чиныг сарæзта, разныхас æмæ йын фиппаинæгтæ ныффыста Тахъазты Фидар. — Дзæуджыхъæу, 2007. — 312 ф.

 Царциаты таурæгътæ 
Беджызаты Дудар стыр куыст бакодта царциаты диссæгтæ æрæмбырд æмæ сæ бабæстон кæныныл. Дудары фæллæйттæ 1989 азы мыхуыр кæнын райдыдта журнал «Фидиуæг». Стæй сæ рауагъта хицæн чиныгæй, уый сæ рахаста æппæт ирон адæмы размæ. 

Дудар йæхæдæг куыд зæгъы, афтæмæй Царциаты диссæгтæй йæ къухы цы бафтыд, уый таурæгъгæнджытæ Беджызаты Леуан æмæ Гæмсыры, Абайты Цицга, Бураты Захар, Тотраты Лексо, Мæхъиты Дауыт, Сланты Иликъо æмæ Михакъайы, Мамиты Тасо, Плиты Абе, Саппиаты Бесо æмæ иннæты фæрцы. «Царциаты таурæгътæ парахат не сты, бирæ таурæгъгæнджытæ сæ цыбыртæй дзырдтой, къæзгæйæ, — фыссы уый, — бирæтæ сæ кæд дзырдтой, уæддæр, цыма цæмæйдæр тарстысты, афтæ. Гæмсыр æмæ мын Тасо афтæ загътой: «Цæмæн дæ хъæуынц Царциатæ, Хуыцауы фæндæй сæфт сты, æмæ Хуыцауы хъыджы чи цæуы — фæфыдæх дæм уыдзæни»».

 Литературæ 
 Цгъойты Хазби. Арвы дуар. Ирон мифологион æмæ цардыуаджы дзырдуат (дыккаг рауагъд). – Дзæуджыхъæу, 2017 – 753 с.

 Фиппаинæгтæ 



Дудар
Категори:Ирон фысджытæ